b'\n_START_ARTICLE_\nKlopinjsko jezero\n_START_SECTION_\nGeografija\n_START_PARAGRAPH_\nKlopinjsko jezero le\xc5\xbei na nadmorski vi\xc5\xa1ini 446 mnm v Podjuni v Avstriji. Jezero je nastalo na stiku prodne ravnine in hribovjem Gur, ki se tam razvijejo v osamele gri\xc4\x8de._NEWLINE_Klopinjsko jezero je nastalo v ledeni\xc5\xa1ki kotanji, ima ovalno obliko in povr\xc5\xa1ino 1,12 km\xc2\xb2, ter najve\xc4\x8djo globino 46 m. Od ostalih jezer v Celov\xc5\xa1ki kotlini ima pred drugimi jezeri to prednost, da je najtoplej\xc5\xa1e med vsemi. Vodna povr\xc5\xa1ina se poleti ogreje do +24\xc2\xbaC. Posebna turisti\xc4\x8dna vrednost jezera je tudi v tem, da obala ni pozidana, ter da je okoli jezera speljana sprehajalna pot.\n_START_SECTION_\nGeolo\xc5\xa1ke razmere\n_START_PARAGRAPH_\nJezero je le \xc5\xa1ibko preto\xc4\x8dno. Hrani ga le nekaj manj\xc5\xa1ih povr\xc5\xa1inskih pritokov z nizkim pretokom vode in podzemne vode. Tako je Klopinjsko jezero eno izmed najmanj poplavljenih jezer na Koro\xc5\xa1kem, kar prav tako pojasnjuje visoko temperaturo vode. Odtok zapusti jezero na zahodu in odte\xc4\x8de v kon\xc4\x8dni fazi v Dravo. Jezero je 1,8 kilometra dolgo, 800 metrov \xc5\xa1iroko in globoko 48 metrov na najglobljem mestu, povpre\xc4\x8dna globina je 23 metrov._NEWLINE_Zaradi majhnega pretoka vode, si ob\xc4\x8dina St. Kanzian am Klopeiner See kot lastnica Klopinjskega jezera prizadeva, da bi ohranila kakovost vode v jezeru. Povodje jezera je v celoti usmerjeno. Jezero ima \xc5\xbee od leta 1975 globinsko odvajanje vode, ki odstranjuje s kisikom revne in s hranili bogate vode. Na ta na\xc4\x8din se globinska plast vode obogati s kisikom. Medtem ko so v 1930-tih obto\xc4\x8dni tokovi dosegli globino 40 metrov, danes predvidoma me\xc5\xa1ajo le do 30 metrov, zato je potrebna tehni\xc4\x8dna pomo\xc4\x8d.\n_START_SECTION_\nTurizem\n_START_PARAGRAPH_\nKlopinjsko jezero skupaj s sosednjimi, ki za turizem niso toliko pomembni, Malo jezero (Kleinesee), Zabla\xc5\xa1ko jezero (Turnersee) in Goslinjsko jezero (G\xc3\xb6sseldorfer See), sestavljavljajo tako imenovano vzhodnokoro\xc5\xa1ko jezersko pokrajino, v kateri sta Malo in Zabla\xc5\xa1ko jezero za\xc5\xa1\xc4\x8diteni._NEWLINE_Jezero je mo\xc4\x8dno turisti\xc4\x8dno izrabljeno, o \xc4\x8demer pri\xc4\x8dajo hotelski in kopali\xc5\xa1ki objekti okoli celotnega jezera. Obstajajo \xc5\xa1tevilne pla\xc5\xbee, tudi lokali na bregovih jezera. Ve\xc4\x8dina kopali\xc5\xa1\xc4\x8d je zasebnih in rezerviranih za goste posameznih nastanitvenih obratov. Vendar pa obstajajo pla\xc5\xbee v ob\xc4\x8dinski lasti, ki so namenjene javnosti._NEWLINE_Prvi gosti so prispeli v Klopinjsko jezero \xc5\xbee leta 1885, ko je bilo tukaj 40 postelj. Poudarek je bil takrat na obravnavi plju\xc4\x8dnih bolezni. Leta 1920 so odprli prvi glavni gostinski obrat. Turisti\xc4\x8dna ponudba je strmo rasla do leta 1970. Osredoto\xc4\x8dila se je na tri lokacije: Klopein (Nordufer), Seelach (Nordwestecke) in Unterburg (S\xc3\xbcdostecke). Danes so trije deli ob\xc4\x8dine ve\xc4\x8dinoma povezani.'